cyanic-selkie/wikianc huggingface dataset:
ความถี่เสียงเปียโน
ความถี่เสียงของเปียโน โดยทั่วไปมีเสียงจริง 88 ลิ่มนิ้ว โดยเทียบเสียงตามคีย์ A440 หรือ A4 โดยแสดงความถี่ เป็นหน่วยรอบต่อวินาที หรือเฮิรตซ์ (Hz) ของโน้ตดนตรีแต่ละตัว (นั่นคือ ความถี่ของโน้ตแต่ละเสียงที่ได้จากเปียโนมาตรฐาน) การกระจายความถี่นี้ เรียกกันว่า equal temperament นั่นคือ ระดับเสียงถัดไปแต่ละเสียง ได้จากการคูณเสียงก่อนหน้านี้ ด้วย รากที่ 12 ของ 2 หรือประมาณ 1.05946309436
ลิ่มนิ้วเสมือนจริง
<br clear='all'>
คิม ย็อง-มิน
คิม ย็อง-มิน (김영민) เป็นนักแสดงชาวเกาหลีใต้ เขามีชื่อเสียงจากบทบาทการแสดงในซีรีส์โทรทัศน์เรื่อง มายซิสเตอร์ (2018), ปักหมุดรักฉุกเฉิน (2019), หลังภาพแห่งความสุข (พ.ศ. 2563) และ อัยการทหารโดเบอร์แมน (พ.ศ. 2565)
ยุทธการที่วงรอบปูซาน
ยุทธการที่วงรอบปูซาน เป็นการสู้รบขนาดใหญ่ระหว่างกองทัพของกองบัญชาการสหประชาชาติ(UN Command)และกองทัพเกาหลีเหนือที่ยืดเยื้อเป็นเวลานาน นับตั้งแต่วันที่ 4 สิงหาคม ถึง 18 กันยายน ค.ศ. 1950 มันเป็นหนึ่งในการสู้รบที่สำคัญเป็นครั้งแรกของสงครามเกาหลี กองทัพทหารบกยูเอ็นกว่า 140,000 นายที่หลังจากถูกผลักดันจนเกือบจะพ่ายแพ้ ได้รวมตัวกันเพื่อทำการสู้รบตั้งรับครั้งสุดท้ายกับการรุกรานของกองทัพประชาชนเกาหลี จำนวน 98,000 นายที่แข็งแกร่งกว่า
กองทัพยูเอ็น,ได้พ่ายแพ้ซ้ำแล้วซ้ำเล่าโดยการรุกของกองทัพประชาชนเกาหลี ได้ถูกบีบบังคับให้ล่าถอยไปยัง"วงรอบปูซาน" แนวป้องกันระยะทาง 140 ไมล์(230 กิโลเมตร)บริเวณรอบพื้นที่ทางปลายสุดด้านตะวันออกเฉียงใต้ของเกาหลีใต้ซึ่งรวมถึงท่าเรือพูซัน กองกำลังทหารยูเอ็นซึ่งประกอบด้วยกองทัพส่วนใหญ่จากสาธารณรัฐเกาหลี สหรัฐอเมริกา และสหราชอาณาจักรที่ได้ตั้งฐานทัพแห่งสุดท้ายบริเวณวงรอบ ได้ต่อสู้รบกับการโจมตีอย่างต่อเนื่องของกองทัพประชาชนเกาหลีเป็นเวลาหกสัปดาห์ ในขณะที่พวกเขาได้สู้รบกันบริเวณรอบๆเมืองแทกู, มาซัน(Masan) โปฮัง(Pohang)และแม่น้ำนักดง(Nakdong River) การโจมตีครั้งใหญ่ของกองทัพประชาชนเกาหลีไม่ประสบความสำเร็จในการบีบบังคับกองกำลังทหารยูเอ็นให้ล่าถอยห่างจากเส้นวงรอบ แม้ว่าจะมีการผลักดันครั้งใหญ่สองครั้งในเดือนสิงหาคมและกันยายน
กองกำลังทหารเกาหลีเหนือได้หยุดชะงักจากความขาดแคลนปัจจัยและความสูญเสียครั้งใหญ่ ทำให้เกิดการโจมตีอย่างต่อเนื่องของกองทัพยูเอ็นในความพยายามที่จะเจาะทะลวงเส้นวงรอบและทะลายแนว อย่างไรก็ตาม, สหประชาชาติได้ใช้ท่าเรือนี้เพื่อสร้างความได้เปรียบอย่างล้นหลามในกองกำลังทหาร อุปกรณ์ และโลจิสิกส์ และกองทัพเรือและกองทัพอากาศที่เหลืออยู่ไม่ได้ถูกขัดขวางโดยกองทัพประชาชนเกาหลีในช่วงระหว่างการรบ ภายหลังหกสัปดาห์ กองทัพประชาชนเกาหลีได้พังทะลายและล่าถอยในความพ่ายแพ้หลังกองทัพยูเอ็นได้เปิดฉากการโจมตีตอบโต้กลับที่อินช็อน เมื่อวันที่ 15 กันยายน และกองทัพยูเอ็นที่อยู่ในวงรอบได้บุกทะลวงจากวงรอบในวันต่อมา การรบครั้งนี้เป็นการรุกของกองทัพประชาชนเกาหลีที่ไปได้ไกลกว่า เช่นเดียวกับผลลัพธ์ของการสู้รบในสงครามกลายเป็นทางตัน
แคดเฮริน
แคดเฮริน หรือ แคดฮีริน (Cadherins; ย่อมาจาก "calcium-dependent adhesion": การเชื่อมติดโดยปราศจากแคลเซียม) เป็นชนิดของโมเลกุลเชื่อมติดเซลล์ (cell adhesion molecule: CAM) ที่มีความสำคัญในการก่อร่างของแอดเฮีนเรนส์จังก์ชันเพื่อเชื่อมติดเซลล์เข้าด้วยกัน แคดเฮรินเป็นชั้น (class) หนึ่งของโปรตีนข้ามชั้นชนิดที่หนึ่ง (type-1 transmembrane protein) แคดเฮรินสามารถทำงานได้โดยปราศจากแคลเซียมไอออน (Ca2+) ซึ่งเป็นที่มาของชื่อเต็มของแคดเฮริน
ซูเปอร์แฟมิลี (superfamily) ของแคดเฮรินประกอบด้วย แคดเฮริน (cadherins), โปรโตแคดเฮริน (protocadherins), เดสโมกลายน์ (desmogleins) และ เดสโมคอลลิน (desmocollins) เป็นต้น ในโครงสร้างของโปรตีนในซูเปอร์แฟมิลีนี้มีจุดร่วมกันคือ แคดเฮรินรีพีทส์ (cadherin repeats) ซึ่งคือ Ca2+-binding domains นอกเซลล์ โมเลกุลแคดเฮรินมีแบ่งเป็นชั้น (classes) ย่อยต่าง ๆ ซึ่งแยกออกจากกันได้ด้วยการเติมคำนำหน้า (prefixes) จากการสำรวจค้นพบว่าเซลล์ต่าง ๆ ประกอบด้วยชนิดย่อยของแคดเฮรินเฉพาะตัวชนิดเดียวกันนั้นมีแนวโน้มที่จะกระจุดตัวกันแยกออกจากชนิดอื่น ๆ ทั้งในการเพาะเลี้ยงเซลล์และในเซลล์เชิงพัฒนาการ เช่น เซลล์ที่ประกอบด้วยเอ็น-แคดเฮริน (N-cadherin) มีแนวโน้มที่จะกระจุดตัวกับเซลล์ที่แสดงออกซึ่งเอ็น-แคดเฮรินเช่นกัน อย่างไรก็ตามได้มีการตั้งข้อสังเกตว่าความเร็วในการผสม (mixing speed) ในการทดลองในการเพาะเลี้ยงเซลล์นั้นส่งผลต่อระดับของความเฉพาะเจาะจงทางฮอมอไทปิก (homotypic specificity)
อุลตร้าแมนซีโร่ THE MOVIE ศึกตัดสินครั้งใหญ่! จักรวรรดิทางช้างเผือก เบเรียล
'''อุลตร้าแมนซีโร่ THE MOVIE ศึกตัดสินครั้งใหญ่! จักรวรรดิทางช้างเผือกเบเรียล''' (Ultraman Zero: The Revenge of Belial) เป็นภาพยตร์จากซีรีส์อุลตร้าซีรีส์ มีกำหนดเข้าฉายในปี ค.ศ. 2010 (พ.ศ. 2553)และจะฉายในไทย เดือนตุลาคม 2013 ในโรงภาพยนตร์ เป็นการฉลองครบรอบ 45 ปีของ อุลตร้าซีรีส์ โดยบริษัท สึบุราย่าโปรดักชั่น และเป็นภาพยนตร์ที่ต่อจากเรื่อง เมก้ามอนสเตอร์แบทเทิล: อุลตร้าแกแล็ตซี่ อุลตร้าแมนที่ปรากฏในเรื่อง ได้แก่ อุลตร้าแมนซีโร่, อุลตร้าแมน , อุลตร้าเซเว่น , โซฟี่ , อุลตร้าแมนแจ็ค , อุลตร้าแมน เอซ , อุลตร้าแมนทาโร่ , อุลตร้าแมน 80 , ยูลเลี่ยน และ เจ้าพ่ออุลตร้า
เรื่องย่อ
หลังจากรอดชีวิตจากการต่อสู้ของเขากับอุลตร้าแมนซีโร่จากภาคที่แล้ว อุลตร้าแมนผู้ชั่วร้ายเบเรียล ซึ่งตอนนี้ได้กลายเป็น จักรพรรดิกาแล็คซี่ไคเซอร์เบเรียล ได้นำมาพิชิตใหม่ในการยึดครองจักรวาล ที่ต้องได้รับอีกสองพันธมิตรในการพิชิตของเขาเช่นเดียวกับการสร้างคนรับใช้ของหุ่นยนต์เป็นจำนวนนับล้าน ที่รู้จักกันชื่อ เลกิโอนอยด์ และ"ดาร์คล็อป" เบเรียลได้โจมตีดาวเคราะห์เมอราลดา และได้จับตัวประกันดาวเคราะห์และล้างสมองผู้ปกครองของดาวเคราะห์ ไคเซอร์เบเรียลได้รับชัยชนะในการยึดครองดาวเคราะห์
ย้อนกลับไปที่เนบิวลา M78 ดินแดนแห่งแสงก็ถูกโจมตีโดย หนึ่งในหุ่นยนต์ขนส่งของเบเรียลที่มีดาร์คล็อป 3 ตัว แต่โชคดีที่อุลตร้าแมนซีโร่ปรากฏตัวขึ้นพร้อมกับอุลตร้าเซเว่น และทำลายดาร์คล็อป ก่อนที่พวกเขาจะหนีไปได้ การติดตามใช้พลังงานที่ดาร์คล็อปมาจากเหล่านักรบอุลตร้ามาสรุปดาร์คล็อปมาจากจักรวาลผลัดและดังนั้นจึงไม่สามารถที่จะมารวมกันหยุดพวกเขาได้ อุลตราแมนซีโร่ ได้บินโคจรไปหยุดเบเรียลด้วยตนเอง และพี่น้องอุลตร้าอื่น ๆ และประชาชนทั้งหมดของดาวได้สร้างขอบเขตเดินทางที่จะส่งอุลตราแมนซีโร่ไปยังจักรวาลที่เป็นระรานของเบเรียล ก่อนที่จะแยกย้ายกันไป แต่อย่างไรก็ตามอุลตร้าเซเว่น ได้ให้อุปกรณ์ที่สร้างขึ้นแก่ซีโร่ซึ่งเรียกว่า "ซีโร่เบรซเลส" อุปกรณ์ที่ทำหน้าที่เป็นแหล่งพลังงานสำรองที่ซีโร่ควรใช้ปล่อยพลังงานเมื่อสิ่งต่างอยู่ในสภาพเลวร้าย ซึ่งมันสามารถใช้ได้เพียงแค่ 3 ครั้ง
นักรบอุลตร้าจากดินแดนแห่ง
อุลตร้าแมนซีโร่
รายชื่อละครโทรทัศน์ทางสถานีโทรทัศน์ช่อง 8
ละครใหม่ช่อง 8 จะออกอากาศทุกวัน จันทร์-ศุกร์ ออกอากาศช่วงเวลา 09.00น./ 12.30น. / 19.50น. โดยช่วงแรกละครใหม่ช่อง 8 จะออกอากาศ ทุกวัน ศุกร์-เสาร์-อาทิตย์ เวลา 09.00น. / 11.00น. / 19.30น. เรื่องแรกที่ออกอากาศคือเรื่อง เขยรสข่าพ่อตารสขิง หลังจากที่ละครเรื่อง ช่วยด้วยครับ ผมรักลูกสาวเจ้าพ่อ อวสาน ทางช่อง 8 ได้เปลี่ยนเวลาออกอากาศละครใหม่ช่อง 8 เป็นวัน จันทร์-พุธ เรื่องแรกที่ออกอากาศคือ ทองประกายแสด ในปี 2555
เดือนมกราคม ปี 2558 เพิ่มออกอากาศเป็นวันจันทร์ถึงวันศุกร์ โดยแบ่งเป็น 2 ละครใหม่ต่อสัปดาห์คือ วันจันทร์-อังคาร และ วันพุธ-ศุกร์, เดือนมีนาคม 2558 เพิ่มออกอากาศละครซีรีส์ ในช่วงเช้าวันเสาร์-อาทิตย์ เวลา 9.00 น. และเพิ่มเวลาออกอากาศละครใหม่เป็น 3 เรื่องต่อสัปดาห์ในเดือนตุลาคม 2558
อนึ่ง นอกจากจะมีละครไทย ที่ช่อง 8 ผลิตแล้ว ช่อง 8 ยังมีละครชุดจากต่างประเทศ มาออกอากาศเพิ่ม เมื่อเดือนตุลาคม 2557 ในส่วนของละครชุดจากเกาหลี ช่อง 8 ได้เริ่มออกอากาศละครชุดจากเกาหลี เมื่อกลางเดือนพฤษภาคม 2559 จนถึงปัจจุบัน ล่าสุด เมื่อวันที่ 6 กรกฎาคม 2559 ช่อง 8 เริ่มนำละครชุดจากเกาหลีเรื่องแรก มาออกอากาศพร้อมกันกับประเทศเกาหลีใต้ ในเรื่อง Uncontrollably Fond หยุดหัวใจไว้ลุ้นรัก นับเป็นประวัติศาสตร์วงการละครชุดจากเกาหลีในประเทศไทย ที่ออกอากาศครั้งแรก พร้อมกันกับประเทศเกาหลีใต้
ปี 2554
ออกอากาศ วันศุกร์ - วันอาทิตย์ เวลา 09.00 - 10.00 น.
ปี 2555
ออกอากาศ วันจันทร์ - วันพุธ เวลา 08.00 - 09.00 น.
ปี 2556
ออกอากาศ วันจันทร์ - วันพุธ เวลา 08.00 - 09.00 น.
ปี 2557
ออกอากาศ วันจันทร์ - วันพุธ เวลา 08.00 - 09.00 น.
ปี 2558
ออกอากาศ วันจันทร์ - วันพุธ เวลา 08.00 / 13.25 / 19.45
ออกอากาศ วันพฤหัส - วันศุกร์ เวลา 08.00 / 13.25 / 19.45 เปลี่ยนวันและเวลาเป็น วันพฤหัสบดี 08.00 / 13.30 / 20.05 และวันศุกร์ 08.00 / 13.30 / 19.45 ตั้งแต่วันพฤหัสบดี ที่ 28 มกราคม เป็นต้นไป
ออกอากาศ วันเสาร์ - วันอาทิตย์ เวลา 08.00 / 13:45 / 18.20 เปลี่ยนเวลาการออกอากาศเป็น 09.00 / 13.30 / 18.50 ตั้งแต่วันที่ 16 ม.ค. 2559 เป็นต้นไป
ปี 2559
ออกอากาศ วันจันทร์ - วันพุธ เวลา 08.00 / 13.25 / 19.45 เปลี่ยนเวลาเป็น 08.00 / 13.30 / 20.05 ตั้งแต่วันจันทร์ ที่ 25 มกราคม และเปลี่ยนเวลาเป็น 08.30 / 13.25 / 19.40 ตั้งแต่วันจันทร์ ที่ 29 กุมภาพันธ์ เปลี่ยนการออกอากาศเป็นวันจันทร์ - วันอังคาร เวลา 09.00 / 19.40 ตั้งแต่วันจันทร์ ที่ 9 พฤษภาคม เป็นต้นไปและตั้งแต่วันจันทร์ที่ 4 กรกฎาคม เป็นต้นไปเปลี่ยนเวลาการออกอากาศเป็นวันจันทร์ - วันอังคาร เวลา 09.00 / 20.00 และตั้งแต่วันจันทร์ที่ 11 กรกฎาคม เป็นต้นไปเปลี่ยนเวลาการออกอากาศเป็นวันจันทร์ - วันอังคาร เวลา 09.00 / 19.50 และตั้งแต่วันจันทร์ที่ 19 กันยายน เป็นต้นไปเปลี่ยนเวลาออกอากาศเป็นวันจันทร์ - วันอังคาร เวลา 09.00 / 20.05
เกมพยาบาท โดยตามผังของช่องกำหนดออกอากาศวันจันทร์ - อังคาร เริ่ม 10 ตุลาคม ซึ่งเมื่อออกอากาศไปได้ 2 ตอน พระบาทสมเด็จพระปรมินทรมหาภูมิพลอดุลยเดชทรงสวรรคต ทำให้ต้องเลื่อนออกอากาศไปอย่างไม่มีกำหนดตามความเหมาะสมของเนื้อหาละคร และจะกลับมาออกอากาศอีกครั้งตั้งแต่ตอนแรกปี พ.ศ. 2560 ทำให้ทางช่องนำ กระถินริมรั้ว มาออกอากาศใหม่อีกครั้งตั้งแต่วันจันทร์ - วันพฤหัสบดี เริ่ม 14 พฤศจิกายน - 10 มกราคม 2560
ออกอากาศ วันพฤหัสบดี เวลา 08.30 / 13.25 / 19.40 และวันศุกร์ 08.30 / 13.25 / 19.15 เปลี่ยนการออกอากาศเป็นวันพุธ - วันพฤหัสบดี เวลา 09.00 / 19.40 และวันศุกร์ 09.00 / 19.15 ตั้งแต่วันที่ 11 พฤษภาคม เป็นต้นไป ตั้งแต่วันที่ 6 กรกฎาคม เปลี่ยนการออกอากาศเป็นวันพุธ - วันพฤหัสบดี เวลา 09.00 / 20.00 และวันศุกร์ 09.00 / 21.15 และตั้งแต่วันพุธที่ 13 กรกฎาคม เป็นต้นไปเปลี่ยนเวลาการออกอากาศเป็นวันพุธ - วันพฤหัสบดี 09.00 / 19.50 และวันศุกร์ 09.00 / 21.15 และตั้งแต่วันพุธที่ 10 สิงหาคม เป็นต้นไปเปลี่ยนเวลาออกอากาศเป็นวันพุธ - วันพฤหัสบดี 09.00 / 19.50 และตั้งแต่วันพุธที่ 21 กันยายน เป็นต้นไปเปลี่ยนเวลาออกอากาศเป็นวันพุธ - วันพฤหัสบดี 09.00 / 20.05
ออกอากาศ วันจันทร์ - วันพฤหัสบดี เวลา 10.00 / 18.20 เปลี่ยนเวลาออกอากาศเป็น วันจันทร์ - วันอังคาร เวลา 9.00 / 19.15 เริ่ม 14 พฤศจิกายน 2559
ปี 2560
ออกอากาศ วันจันทร์ - วันอังคาร เวลา 9.00 / 20.05, 20.35 น., 9.45 / 20.05 น.,20.30 น.
ออกอากาศ วันพุธ - วันพฤหัสบดี เวลา 9.00 / 20.05, 20.35 น., 9.45 / 20.05 น.,20.30 น.
ปี 2561
ออกอากาศ วันจันทร์ - พฤหัสบดี เวลา 18.20 - 19.05 น., 19.05 - 19.50 น., 18.35 - 19.20 น.,18.35 - 19.35 น. (เริ่ม 3 กันยายน พ.ศ. 2561) ออกอากาศ วันจันทร์ - พฤหัสบดี เวลา 18.45 - 19.45 น. และวันศุกร์ เวลา 18.25 - 19.25 น. (เริ่ม 12 ตุลาคม พ.ศ. 2561)
ออกอากาศ วันศุกร์ เวลา 18.45 - 19.30 น. (เริ่ม 27 กรกฎาคม พ.ศ. 2561) ,ศุกร์ เวลา 18.20 - 19.05 น. (เริ่ม 17 สิงหาคม พ.ศ. 2561), วันเสาร์ - อาทิตย์ เวลา 18.20 - 19.05 น. (เริ่ม 29 กรกฎาคม พ.ศ. 2561)
ปี 2562
ออกอากาศทุกวันจันทร์ - พฤหัส เวลา 18.45 - 19.45 น.,วันศุกร์ 18.00 - 19.00 น.,วันจันทร์ - พฤหัส เวลา 19.15 - 20.15 น.,วันศุกร์ เวลา 19.00 - 20.00 น.,วันจันทร์ - พฤหัส เวลา 19.00 - 20.00 น.,วันจันทร์ - พฤหัส เวลา 18.20 - 19.20 น.
ออกอากาศทุกวันจันทร์ - พฤหัส เวลา 20.30 - 21.30 น.,วันจันทร์ - พฤหัส 20.00 - 21.20 น.,วันจันทร์ - พฤหัส เวลา 19.20 - 20.20 น.,วันจันทร์ - พฤหัส เวลา 18.20 - 20.20 น.,วันจันทร์ - พฤหัส เวลา 18.40 - 20.10 น. ออกอากาศทุกวันเสาร์ - อาทิตย์ เวลา 20.15 - 21.45 น.
ปี 2563
ออกอากาศทุกวันจันทร์ - พฤหัส เวลา 18.40 - 20.10 น.และเวลา 19.00 - 20.00 น. ออกอากาศทุกวันจันทร์ - พฤหัส เวลา 20.20 - 21.20 น. ออกอากาศทุกเสาร์ - อาทิตย์ เวลา 21.40 - 22.40 น.
ปี 2564
ออกอากาศวันจันทร์ - พฤหัส เวลา 19.00 - 20.45 น.และวันจันทร์ - พฤหัส เวลา 19.00 - 21.15 น.
ปี 2565
ออกอากาศวันจันทร์ - พฤหัส เวลา 19.00 - 20.00 น.
ออกอากาศวันจันทร์ - พฤหัส เวลา 20.30 - 21.30 น.
ปี 2566
ออกอากาศวันจันทร์ - พฤหัส เวลา 17.45 - 19.00 น., ออกอากาศทุกวันจันทร์ - พฤหัส เวลา 18.00 - 19.00 น.
ออกอากาศวันจันทร์ - พฤหัส เวลา 22.00 - 23.00 น., ออกอากาศทุกวันจันทร์ - พฤหัส เวลา 22.15 - 23.15 น.
ปี 2558
ออกอากาศ วันเสาร์ เวลา 10.00
ออกอากาศ วันเสาร์ เวลา 22.15
ออกอากาศ วันอาทิตย์ เวลา 10.00
ปี 2562
ออกอากาศ วันเสาร์ เวลา 18.20 - 19.50 น.
ออกอากาศ วันจันทร์ - พฤหัสบดี เวลา 20.10 - 21.40 น.
ปี 2557
ออกอากาศ วันจันทร์ถึงพุธ เวลา 17.45 น.
ออกอากาศ วันพฤหัสบดีถึงศุกร์ เวลา 17.45 น.
ออกอากาศ วันเสาร์ถึงอาทิตย์ เวลา 8.00 น.
ปี 2559
ออกอากาศ วันจันทร์ถึงศุกร์ เวลา 14.00-15.00น. / 00.35-01.35น.
ออกอากาศ ทุกวันจันทร์และวันอังคาร เวลา 22.00 - 23.00 น.
ออกอากาศ วันเสาร์และวันอาทิตย์ เวลา 09.00-10.00น. / 15.15-16.15น. / 00.35-01.35น. และออกอากาศซ้ำทุกวันเสาร์และวันอาทิตย์ เวลา 09.30-10.15น.
ออกอากาศ ทุกวันเสาร์และวันอาทิตย์ เวลา 10.15 น. และเปลี่ยนเป็น 10.45 น.
ปี 2560
ออกอากาศ วันจันทร์ - วันพฤหัสบดี เวลา 19.05, 18.35 น.,19.00,18.50 น.
ปี 2561
ออกอากาศ วันจันทร์ - พฤหัสบดี เวลา 18.20 - 19.05 น. และวันศุกร์ เวลา 18.00 - 18.45 น.
ออกอากาศ วันจันทร์ - วันพฤหัสบดี เวลา 19.05, 18.35 น.,19.00,18.50 น.
ออกอากาศ วันจันทร์ - วันศุกร์ เวลา 20.45 น.
ออกอากาศ วันพฤหัสบดี -วันศุกร์ เวลา 21.00 น.
โมโตอี ฤดูกาล 2022
โมโตอี เวิร์ล คัพ ปี ค.ศ.2022 / พ.ศ.2565 เป็นฤดูกาลที่ 4 ของโมโตอี เวิร์ล คัพ และเป็นส่วนหนึ่งของการแข่งขันฤดูกาลที่ 74 ในหมวด F.I.M. Road Racing World Championship Grand Prix
รายชื่อทีมและนักแข่ง
ทุกทีมในโมโตอีจะใช้รถแข่งคันเดียวกัน คือ Energica Ego Corsa
* แถบสีม่วง คือ นักแข่งสำรอง
สนามแข่ง
ในฤดูกาล ค.ศ.2022 / พ.ศ.2565 มีการแข่งขันทั้งหมด 6 สนาม ได้แก่
ประเภทนักแข่ง
คิดคะแนนเพียงครึ่งหนึ่งของระบบคะแนน
เลตไนต์ทอล์กโชว์
เลตไนต์ทอล์กโชว์ (late-night talk show) เป็นรูปแบบหนึ่งของรายการทอล์กโชว์ที่ได้รับความนิยมในสหรัฐซึ่งเป็นแหล่งกำเนิดของรายการรูปแบบนี้ รายการแนวเลตไนต์ทอล์กโชว์นั้นโดยทั่วไปมีลักษณะเป็นการบรรยายคนเดียว (monologues) แบบตลกขบขันเกี่ยวกับข่าวประจำวัน, การสัมภาษณ์แขกรับเชิญ, คอเมดีสเก็ตช์ (comedy sketches) และการแสดงดนตรี ลักษณะเด่นของรายการแนวเลตไนต์ทอล์กโชว์นั้นคือบทสนทนาที่คล่องแคล่วเป็นธรรมชาติ (spontaneous conversation) และเพื่อให้เกิดผลในลักษณะความฉับพลันและความใกล้ชิดราวกับว่าผู้ดำเนินรายการได้พูดอยู่คนเดียวกับผู้ชมแต่ละคน รายการเลตไนต์ทอล์กโชว์นั้นโดยพื้นฐานแล้วมีลักษณะที่เกิดขึ้นโดยผู้ดำเนินรายการเองเป็นเอกลักษณ์เฉพาะ ที่ซึ่งนำไปสู่รูปลิขสิทธิ์ ("trademark") ของรายการหนึ่ง ๆ
ผู้ที่ทำให้รายการแบบนี้ได้รับความนิยมเป็นคนแรก ๆ คือจอห์นนี คาร์สัน ผู้ดำเนินรายการ The Tonight Show Starring Johnny Carson ทางช่องเอ็นบีซี รูปแบบของรายการโดยทั่วไปประกอบด้วยผู้ดำเนินรายการพูดคุยสัมภาษณ์อยู่หลังโต๊ะ ส่วนแขกรับเชิญจะนั่งบนโซฟา รายการเลตไนต์ทอล์กโชว์หลายรายการมีวงดนตรีเล่นสดประกอบตามการเปลี่ยนผ่านต่าง ๆ ในรายการ เช่นโฆษณาหรือตอนต้อนรับแขกรับเชิญ
รายการแนวนี้ได้รับความนิยมสูงมากในสหรัฐ อย่างไรก็ตามในประเทศอื่น ๆ หลายประเทศนั้นไม่ได้รับความนิยมที่สูงโดดเด่นเท่า ในประเทศไทยมีรายการแนวที่ใกล้เคียงกันอยู่ เช่น Tonight's The Night คืนสำคัญ, ทอล์ก-กะ-เทย Tonight เป็นต้น
หัวใจ 4 สี
หัวใจ 4 สี เป็นภาพยนตร์ไทยที่ออกฉายในปี พ.ศ. 2532 เป็นผลงานลำดับที่ 36 ของพรพจน์-รัชนีวรรณ กำกับโดยพรพจน์ กนิษฐเสน
เรื่องย่อ
วิภาวี (ลลิตา ปัญโญภาส)ได้งานเป็นพี่เลี้ยงเด็กให้กับวัชระ (ศรัณยู วงศ์กระจ่าง) ทำให้เธอต้องห่างจากพงษ์นรินทร์ (พงษ์พัฒน์ วชิรบรรจง) ที่เป็นเพื่อนสนิท แม้พงษ์นรินทร์ จะไม่อยากให้วิภาวีไปก็ตาม ทั้ง 2 ให้สัญญากันว่าจะเขียนจดหมายถึงกัน เมื่อวิภาวีไปเป็นพี่เลี้ยงเด็ก เธอก็รู้สึกได้ถึงปัญหาของครอบครัววัชระ และเด็กทั้ง 2 ต่างพยายามหาเรื่องแกล้งเธอ เพราะเด็กทั้ง 2 ไม่อยากได้พี่เลี้ยง วิภาวีได้คอยดูแลและช่วยเหลืออย่างเต็มที่ ความใกล้ชิดของวิภาวีและวัชระได้เริ่มก่อเกิดเป็นความรักขึ้น โดยที่ทั้ง 2 ไม่รู้ตัว วิภาวีจะเลือกใครระหว่างพงษ์นริทร์ชายที่ยอมทำเพื่อเธอได้ทุกอย่าง กับวัชระพ่อม่ายลูกติด ที่เธอรู้สึกดีด้วย
อ้างอิง
http://www.thaifilmdb.com/th/tt01033
ฆ้องคู่
ฆ้องคู่ เป็นฆ้องที่มี 2 ใบมีขนาดเล็ก เสียงต่ำใบหนึ่ง เสียงสูงใบหนึ่ง ใช้ตีกำกับจังหวะ ชุดหนึ่งมีสองลูก ลูกใหญ่ให้เสียงต่ำ ลูกเล็กให้เสียงสูง ไม้ตีทำด้วย แผ่นหนังวัว หรือ ใบหนังควายตัดเป็นวงกลม เจาะรูตรงกลางใส่ก้านไม้ ใช้บรรเลงในการเชิดหนังตะลุงและละครโนราชาตรี ชุดหนึ่งมี 2 ลูก ที่ใต้เรียกว่า โหม่ง
เพราะว่า..ฉันรักเธอ
เพราะว่า..ฉันรักเธอ เป็นภาพยนตร์ไทยที่ออกฉายในปลายปี พ.ศ. 2531 เป็นผลงานลำดับที่ 32 ของพรพจน์-รัชนีวรรณ กำกับโดยพรพจน์ กนิษฐเสน และเป็นภาพยนตร์เรื่องสุดท้ายที่ฉายในโรงภาพยนตร์ศาลาเฉลิมไทย
อ้างอิง
http://www.thaifilmdb.com/th/pp00564/
ปี่กาหลอ
ปี่กาหลอ หรือ ปี่ห้อ เป็นเครื่องเป่าชนิดหนึ่งของภาคใต้ของไทย เลาปี่ทำด้วยไม้ยาวประมาณ 13 นิ้ว มีรูบังคับเสียง 7 รู และด้านล่างมีรูนิ้วหัวแม่มือ 1 รู ลิ้นปี่ทำด้วยใบตาล มีบังลมทำด้วยไม้หรือเปลือกหอยมุก ด้านล่างเป็นลำโพงปี่ทำด้วยไม้ปากบาน เพื่อขยายเสียง (เช่นเดียวกับปี่ชวา) นิยมใช้ลูกปัดสีต่าง ๆ ร้อยห้อยที่เลาปี่เพื่อตกแต่งด้วย ปี่กาหลอใช้เป่าบรรเลงในงานศพ หรืองานบวชที่ผู้บวชจะไม่สึก ปัจจุบันหาดูได้ยากแล้ว
หนุ่มสาว
หนุ่มสาว เป็นภาพยนตร์ไทยที่ออกฉายในปี พ.ศ. 2533 เป็นผลงานลำดับที่ 40 ของพรพจน์-รัชนีวรรณ กำกับโดยโชติรัตน์
เป็นภาพยนตร์ไทยอีกเรื่องที่ พรพจน์ฟิล์ม ได้ยกทีมไปถ่ายทำยังต่างประเทศที่กรุงเวียนนาและซัลเบิร์ก ประเทศออสเตรีย ซึ่งเหตุการณ์ทั้งหมดของเรื่องนี้เกิดขึ้นที่นั่น
เรื่องย่อ
ลัคกี้ (ลลิตา ปัญโญภาส) รับจ๊อบส่งของได้พบกับกริช (วิลลี่ แมคอินทอช) โดยบังเอิญในงานเลี้ยงของกริช กริชรู้สึกประทับใจในตัวลัคกี้มาก เพราะเธอไม่ได้มีท่าทีสนใจเขาเหมือนกับผู้หญิงคนอื่น จึงได้เริ่มพยายามหาทางเพื่อจะได้ใกล้ชิดกับลัคกี้ ทำให้เขาทั้งสองมีความรู้สึกดีต่อกัน แต่ก็เกิดการเข้าใจผิดกันเกิดขึ้น แล้วความรักของทั้งสองจะดำเนินต่อไปอย่างไร...
อ้างอิง
http://www.thaifilmdb.com/th/tt03709
แฮนด์บอลชายหาดชิงแชมป์โลก
แฮนด์บอลชายหาดชิงแชมป์โลก (Beach Handball World Championships) เป็นการแข่งขันแฮนด์บอลชายหาดชายและหญิงระหว่างประเทศ
วังของปูติน
บ้านพักที่แหลมอีโดโคปาส (Residence at Cape Idokopas; Резиденция на мысе Идокопас) หรือรู้จักในชื่อ "วังของปูติน" (Putin's Palace; Дворец Путина), เป็นหมู่อาคารที่อยู่อาศัย สร้างด้วยสถาปัตยกรรมแบบอิตาเลียเนท ตั้งอยู่ริมฝั่งทะเลดำ ใกล้กับเมืองเกเลนด์จิค ในดินแดนครัสโนดาร์ ประเทศรัสเซีย นักเคลื่อนไหว เซียร์เกย์ โคเลสนีคอฟ และมูลนิธิต่อต้านคอร์รัปชั่น (FBK) ที่นำโดยอะเลคเซย์ นาวัลนืย อ้างว่าสร้างขึ้นมาให้กับวลาดีมีร์ ปูติน
การเปิดเผย
เมื่อปี 2010 ดมีตรี เปสคอฟ โฆษกของวลาดีมีร์ ปูติน ได้ออกมาปฏิเสธอย่างเป็นทางการว่าหมู่อาคารดังกล่าวไม่มีความเกี่ยวข้องกับปูติน หมู่อาคารนี้ถูกกล่าวอ้างว่าเป็นการใช้ทรัพยากรของรัฐโดยไม่เหมาะสม รายละเอียดที่เกี่ยวข้องกับโครงการถูกนำมาเปิดเผยโดยเซียร์เกย์ โคเลสนีคอฟ นักธุรกิจผู้มีความสัมพันธ์กับวลาดีมีร์ ปูติน เป็นเวลายาวนานตั้งแต่สมัยเขายังอยู่ที่เซนต์ปีเตอร์สเบิร์กก่อนที่ปูตินจะเข้าสู่การเมืองเครมลิน
เมื่อเดือนธันวาคม 2010 โคเลสนีคอฟ ได้เขียนจดหมายเปิดผนึกถึงประธานาธิบดีดมีตรี เมดเวเดฟเพื่อเรียกร้องให้มีการตรวจสอบและดำเนินการเกี่ยวกับการคอร์รัปชั่นในประเทศรัสเซีย เมื่อเดือนมกราคม 2011 ได้มีการเผยแพร่ภาพถ่ายของหมู่อาคารโดยละเอียดบนเว็บไซต์ของวิกิลีกส์ภาษารัสเซีย ซึ่งแสดงให้เห็นถึงการตกแต่งภายในที่หรูหราและโอ่อ่าอย่างมาก การเผยแพร่รูปเหล่านี้ทำให้เว็บดังกล่าวถูกปิดการเข้าถีงเป็นเวลาชั่วคราว
โฆษกทั้งของรัฐบาลรัสเซียและปูตินได้ออกมาปฏิเสธความเกี่ยวข้องของหมู่อาคารนี้กับปูตินและการคอร์รัปชั่นในรัฐบาลมาโดยตลอด
การตรวจสอบโดยเอฟบีเค
ในวันที่ 19 มกราคม 2021 สองวันหลังจากอะเลคเซย์ นาวัลนืย ถูกจับกุมโดยรัฐบาลรัสเซีย ได้มีการเผยแพร่วิดีโอโดยมูลนิธิต่อต้านคอร์รัปชั่น (FBK) ซึ่งอ้างว่าวลาดีมีร์ ปูติน ได้นำเอาเงินที่ได้มาโดยไม่ชอบมาใช้ในการ "ฉ้อโกงครั้งใหญ่ที่สุด" นาวัลนืยระบุในวิดีโอว่าพื้นที่ของหมู่อาคารนี้มีขนาดใหญ่กว่า 39 เท่าของพื้นที่ประเทศโมนาโก และคิดเป็นค่าก่อสร้างสูงกว่าหนึ่งแสนล้านรูเบิล (ราวสี่หมื่นล้านบาท) นอกจากนี้ในวิดีโอยังปรากฏวิดีโอที่ถ่ายจากโดรนแสดงหมู่อาคาร และแผนผังอาคารโดยละเอียด ซึ่งนาวัลนืยอ้างว่าเขาได้รับมาจากผู้รับเหมาก่อสร้าง ที่ซึ่งเขานำมาเปรียบเทียบกับภาพถ่ายที่หลุดบนอินเทอร์เน็ตเมื่อปี 2011 และเขาได้ระบุว่าแผนการทุจริตนี้มีทั้งปูตินและคนรู้จักชั้นในของเขาที่ช่วยกันทำให้ปูตินสามารถยักยอกเงินจำนวนมากมาสร้างอสังหาริมทรัพย์นี้ได้
หลังวิดีโอถูกเผยแพร่ ได้เกิดการประท้วงขนาดใหญ่ขึ้นในประเทศ และปูตินได้ออกมาปฏิเสธความเกี่ยวข้อง
วังแห่งอื่น ๆ
มีการอ้างว่าปูตินมีวังของตัวเองอีกราว 20 แห่ง หนึ่งในนั้นคือวิลลาเซลล์เกรน
วัดเวตวันธรรมาวาส
วัดเวตวันธรรมาวาส เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางซื่อ เขตบางซื่อ กรุงเทพมหานคร
วัดเวตวันธรรมาวาสตั้งวัดเมื่อ พ.ศ. 2326 ได้รับพระราชทานวิสุงคามสีมาเมื่อวันที่ 8 ตุลาคม พ.ศ. 2508 เดิมมีชื่อว่า วัดเชิงหวาย หรือ วัดเซิงหวาย สร้างโดยราษฎรอพยพหลบภัยสงครามจากอยุธยา เพราะมีพระพุทธรูปศิลาทรายฝีมือช่างสมัยอยุธยาอยู่หลายองค์ แต่เดิมวัดตั้งอยู่กลางป่าซึ่งมีต้นหวายอยู่มาก จึงเป็นที่มาของชื่อวัด (เดิม)
วัดมีประเพณีชักพระ โดยจะมีการแห่เรือชักพระและสมโภช หลวงพ่อสัมฤทธิ์ ซึ่งเป็นพระพุทธรูปสำริด ปางมารวิชัย สมัยสุโขทัย สร้างในสมัยรัตนโกสินทร์ตอนต้น หน้าตักกว้าง 7 นิ้ว สูง 12 นิ้ว ไม่ปรากฏปีที่เริ่มแห่ชักพระ แต่คาดว่านานกว่าร้อยกว่าปี แต่เดิมจะชักพระทางน้ำอย่างเดียว แต่ในปัจจุบันมีเส้นทางบกด้วย
ในสมัยที่พระราชนันทาจารย์ดำรงตำแหน่งเจ้าอาวาส ท่านได้มอบที่ดินของวัดเพื่อก่อตั้งโรงเรียนวัดเวตวันธรรมาวาส ต่อมาได้แยกเป็นโรงเรียนอีกแห่ง คือ ซึ่งเป็นโรงเรียนมัธยมศึกษา
ปัจจุบันมีพระครูกิตติมงคลรัตน์(แก้ว กิตติสาโร) เป็นเจ้าอาวาส
เล่นกับไฟ
เล่นกับไฟ เป็นภาพยนตร์ไทยที่ออกฉายในปี พ.ศ. 2533 เป็นผลงานลำดับที่ 38 ของพรพจน์-รัชนีวรรณ กำกับโดยโชติรัตน์
เรื่องย่อ
สีดาตัดสินใจยิงตัวตาย เมื่อเธอได้เสียกับธงทอง (ธานินทร์ ทัพมงคล) แฟนของศากุน (ลลิตา ปัญโญภาส) ศากุนทราบข่าวจึงเอาตัวลูกของสีดามาเลี้ยงโดยให้ทุกคนเข้าใจว่าเป็นลูกของตนเอง ศากุนถูกปราย (ศรัณยู วงษ์กระจ่าง) หนุ่มเจ้าชู้แอบหลงรัก โดยศากุนเข้าใจว่าปรายเป็นไอ้ตัวธงทองกลับมาหาศากุนอีกรวมทั้งทิพย์วารีน้องสาวธงทองยังเป็นคู่ขาปรายอีกด้วยปรายถูกคนลอบทำร้ายจนตาบอดทำให้ศากุนกับปรายเข้าใจกัน แต่ธงทองไม่ยอมเลิกรา ตุลา (ศตวรรษ ดุลยวิจิตร) เพื่อนสนิท ศากุนเอาไว้ได้ทั้งๆที่ตัวเองตาบอดเมื่อเรื่องร้ายผ่านไปชีวิตของทั้งคู่จึงมีความสุข
อ้างอิง
http://www.thaifilmdb.com/th/tt00541
วัดลำมหาเมฆ
วัดลำมหาเมฆ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่เลขที่ 1 หมู่ที่ 5 บ้านคลองบางหลวงไหว้พระ ตำบลบ่อเงิน อำเภอลาดหลุมแก้ว จังหวัดปทุมธานี ที่ตั้งวัดอยู่ใกล้ลำรางน้ำธรรมชาติชื่อลำมหาเมฆ มีนกมากมายหลายชนิดอาศัยสร้างรังและฟักไข่ตามธรรมชาติจำนวนมาก ได้แก่ นกกระยางขาว นกกระสา นกกาน้ำ และนกชนิดอื่น ๆ
วัดลำมหาเมฆสร้างขึ้นเมื่อราวปี พ.ศ. 2457 โดยชาวบ้านที่เข้ามาจับจองที่ดินในเขตแนวป่ากระทุ่มมืดฝั่งตะวันออก เดิมตั้งอยู่ปลายคลองบางหลวงไหว้พระ ฝั่งเหนือมีคลองอ่างแตก (คลองลากค้อน) ขวางสกัดเป็นสามแยก ในระยะแรกสร้างในที่ดินของนายจัน บัวฝรั่ง โดยมีชื่อว่า วัดใหม่ปลายคลองบางหลวง ตามที่ปรากฏในบันทึกของสมเด็จพระมหาสมณเจ้า กรมพระยาวชิรญาณวโรรส เมื่อครั้งเสด็จไปตรวจการคณะสงฆ์มณฑลกรุงเก่าในปี พ.ศ. 2457 พระองค์ได้ทรงสนทนากับพระภิกษุแช่ม พระมอญซึ่งปกครองวัดอยู่ในขณะนั้นด้วย ต่อมาได้เกิดข้อพิพาทเรื่องที่ดินขึ้น พระอาจารย์แช่ม จึงได้ชวนชาวบ้านย้ายวัดมาสร้างในที่ดินของนายจัน นางจีน แย้มเยื้อน ทางฝั่งใต้ของคลองบางหลวงไหว้พระ(ที่ตั้งวัดในปัจจุบัน) โดยขนานนามว่า วัดราษฎร์ศรัทธาธรรม ต่อมาในปี พ.ศ. 2467 ได้เปลี่ยนนามวัดเป็น วัดลำมหาเมฆ ตามชื่อลำรางน้ำธรรมชาติที่อยู่ใกล้ที่ตั้งวัด วัดลำมหาเมฆได้รับพระราชทานวิสุงคามสีมาเมื่อวันที่ 4 มกราคม พ.ศ. 2484
อาคารเสนาสนะที่สำคัญ ได้แก่ พระอุโบสถทรงไทยประกอบเครื่องไม้ ภายในประดิษฐานพระพุทธรูปปางมารวิชัย หน้าตัก 59 นิ้ว มณฑปจตุรมุขเป็นที่ประดิษฐานพระพุทธรูปศักดิ์สิทธิ์ประจำวัด ได้แก่ พระศรีอริยเมตไตรยหรือที่ชาวบ้านเรียกว่าหลวงพ่อศรีอาริย์ ขนาดหน้าตัก 21 นิ้ว ซึ่งมีอยู่สององค์ องค์ดั้งเดิมคือองค์ที่ตั้งอยู่ด้านบน พระมหาเจดีย์ปูชนียาจารย์(เจดีย์ไทยรามัญ) หอสวดมนต์และหมู่กุฏิสงฆ์ ศาลาการเปรียญ หอระฆัง ศาลาธรรมสังเวช และเมรุ
อี ฮัก-จู
อี ฮัก-จู (이학주; เกิด 9 มกราคม พ.ศ. 2532) เป็นนักแสดงชาวเกาหลีใต้ เขามีชื่อเสียงจากบทบาทการแสดงในซีรีส์โทรทัศน์เรือ่ง หลังภาพแห่งความสุข (2020) และ มายเนม (2021)
ดี๋ ดอกมะดัน
ดี๋ ดอกมะดัน มีชื่อจริงว่า สภา ศรีสวัสดิ์ (เดิมชื่อ ศุภกรณ์) (เกิดที่อำเภอปะนาเระ จังหวัดปัตตานี เมื่อวันที่ 19 เมษายน พ.ศ. 2494 – 2 กรกฎาคม พ.ศ. 2552) จบการศึกษาประกาศนียบัตรขั้นสูง วิทยาลัยครูยะลา
ประวัติ
เริ่มอาชีพจากการเป็นครูที่จังหวัดยะลา และต่อมาเป็นโฆษกวงดนตรีลูกทุ่งชื่อดังต่าง ๆ จากนั้นก็ได้เป็นตลกด้วยการชักชวนของเตี้ย เมืองใต้ แสดงบนเวทีคอนเสิร์ตลูกทุ่ง ใช้ชื่อหลายชื่อ แต่ไม่ประสบความสำเร็จถึงขั้นขีดสุดนานถึง 30 ปีเต็ม ต่อมาเริ่มมามีชื่อเสียง กับคณะเด๋อ ดู๋ ดี๋ ในปี พ.ศ. 2518 และเป็นพิธีกรในรายการพลิกล็อกคู่กับปัญญา นิรันดร์กุล ต่อมาได้รับเป็นนายกสมาคมศิลปินตลกแห่งประเทศไทย
ในกลางปี พ.ศ. 2545 ปรากฏเป็นข่าวอื้อฉาวว่า ดี๋ ดอกมะดันถูกตรวจพบว่ามีปัสสาวะสีม่วงขณะอยู่ในผับ จึงต้องสงสัยว่าเสพยาเสพติด แต่เจ้าตัวได้ปฏิเสธทุกข้อกล่าวหา โดยบอกว่าเป็นยาแก้หอบหืด ซึ่งต่อมาเรื่องเสพยาเสพติดนี้ก็ได้ถูกพิสูจน์ว่าไม่เป็นความจริงและศาลก็ได้ยกฟ้อง จากนั้นก็มีข่าวว่าได้ตบปาก ต้อย แอ๊คเนอร์ บรรณาธิการหนังสือพิมพ์มายา ชาแนลถึงเลือดกลบปาก จนถูกกล่าวหาว่าเป็นตลกมาเฟีย เนื่องจากไม่พอใจที่ได้พาดหัวว่า ตลกดังอักษรย่อ ”ด “ หิ้วนักข่าวสาวเข้าม่านรูด ทั้ง ๆ ที่เรื่องนี้เป็นเรื่องล้อเล่นกันมานานถึง 17 ปี
ในทางการเมือง ในการขับไล่ พ.ต.ท.ทักษิณ ชินวัตร เมื่อต้นปี พ.ศ. 2549 ดี๋ ดอกมะดันได้เข้าร่วมกับทางพันธมิตรประชาชนเพื่อประชาธิปไตยด้วย และได้ขึ้นเวทีปราศรัยและนำคณะตลกแสดงบนเวทีด้วย
ต่อมาได้เปลี่ยนชื่อเป็น สภา ศรีสวัสดิ์ และลงเล่นการเมืองกับพรรคประชาธิปัตย์โดยลงสมัครเป็นสมาชิกสภากรุงเทพมหานคร (ส.ก.) เขตห้วยขวาง ในวันที่ 23 กรกฎาคม พ.ศ. 2549 แต่ไม่ได้รับการเลือกตั้งแต่อย่างใด
ชีวิตส่วนตัวเคยใช้ชีวิตคู่กับนางรัตตินันท์ จิราโรจน์เจริญ และก็เลิกรากันไป ต่อมาสมรสกับนางเสาวลักษณ์ ศรีสวัสดิ์ มีบุตรสาว 2 คน คือ พรรณวรินทร์ ศรีสวัสดิ์ (บีม) บุตรสาวคนโตที่เป็นนักแสดงชื่อดัง กับ มนชญา ศรีสวัสดิ์ (เบล) ปัจจุบันบุตรสาวทั้งสองเปลี่ยนชื่อและนามสกุลเป็น วรานิษฐ์ จิราโรจน์เจริญ และ ชยานิษฐ์ จิราโรจน์เจริญ ซึ่งบุตรสาวทั้ง 2 คนนี้เกิดกับนางรัตตินันท์ หรือภรรยาคนแรกของ ดี๋ ดอกมะดัน
ต่อมา ดี๋ ดอกมะดัน ได้ป่วยเป็นโรคหอบอย่างหนักเนื่องจากสูบบุหรี่หนักและอยู่กับสุนัขของตนมาอยู่ในห้องของตนเอง เริ่มเข้ารับการรักษาตัวในโรงพยาบาลตั้งแต่ปลายเดือนกันยายน พ.ศ. 2549 จนกระทั่งเวลาประมาณ 5 นาฬิกาของเช้าวันที่ 2 กรกฎาคม พ.ศ. 2552 ดี๋ เสียชีวิตที่โรงพยาบาลสินแพทย์ หลังจากทนทุกข์ทรมานด้วยโรคหอบอยู่บนเตียงเป็นเวลานาน โดยมีผลงานชิ้นสุดท้ายคือ การรับบทเป็น ขุนเดช ในภาพยนตร์ไตรภาคชุด ตำนานสมเด็จพระนเรศวรมหาราช
เซอร์ไวเวอร์ มิลเลนเนียลส์ปะทะเจ็นเอ็กซ์
เซอร์ไวเวอร์: มิลเลนเนียลส์ปะทะเจ็นเอ็กซ์ (Survivor: Millennials vs. Gen X) เป็นฤดูกาลที่ 33 ของรายการเซอร์ไวเวอร์ ธีมหลักของฤดูกาลนี้ จะแบ่งตามช่วงอายุคือ มิลเลนเนียล (คนที่เกิดช่วง ค.ศ. 1980 ถึง ค.ศ. 2000) และ เจ็นเอ็กซ์ (คนที่เกิดช่วง ค.ศ. 1960 ถึง ค.ศ. 1980) โดยผู้เล่นจะเป็นหน้าใหม่ทั้งหมด 20 คน แบ่งออกเป็น 2 เผ่าตามช่วงอายุ ซึ่งจะเป็นฤดูกาลที่สามที่ใช้เกณฑ์การแบ่งเผ่าเริ่มต้นตามช่วงอายุ หลังจาก เซอร์ไวเวอร์ ปานามา กับ เซอร์ไวเวอร์ นิการากัว และเป็นครั้งที่สองที่สถานที่การแข่งขันกลับมาจัดที่ประเทศฟิจิอีกครั้ง หลังจากที่เคยถ่ายทำที่ประเทศนี้ในเซอร์ไวเวอร์ ฟิจิ ฤดูกาลนี้จะออกอากาศตอนแรก ความยาว 90 นาที ในวันที่ 21 กันยายน พ.ศ. 2559
ในวันที่ 2 ของการแข่งขัน ผู้เข้าแข่งขันทั้งหมดต้องอพยพออกจากพื้นที่เนื่องจากเผชิญกับพายุไซโคลนกำลังแรงเซนา และกลับเข้าสู่พื้นที่อีกครั้งในวันที่ 3 ของการแข่งขัน
คิม ยู-จ็อง
คิม ยู-จอง (เกิด 22 กันยายน ค.ศ. 1999) เป็นนักแสดง นางแบบ และพิธีกรชาวเกาหลีใต้ มีชื่อเสียงจากละครเรื่อง ทงอี จอมนางคู่บัลลังก์, ลิขิตรักตะวันและจันทรา, May Queen และ Angry Mom ในปี 2016 เธอรับบทนำครั้งแรกในละครรัก-ประวัติศาสตร์เรื่อง รักเราพระจันทร์เป็นใจ ทางช่องเคบีเอส 2 นอกจากนี้ เธอยังเป็นพิธีกรให้กับรายการเพลง อินกีกาโย ตั้งแต่เดือนพฤศจิกายน ค.ศ. 2013 ถึงเดือนเมษายน ค.ศ. 2016
ประวัติ
คิม ยู-จอง เกิดในโซล ประเทศเกาหลีใต้ เข้าสู่วงการบันเทิงครั้งแรกในปี ค.ศ. 2004 ในการประกวดร่วมกับพี่สาวของเธอ ซึ่งเธอได้รับรางวัลยอดนิยมมากที่สุดถึงแม้ว่าเธอจะไม่ได้เป็นหนึ่งในผู้เข้าแข่งขันแล้วก็ตาม ในปีเดียวกันนั้น เธอแสดงภาพยนตร์ครั้งแรกในภาพยนตร์เรื่อง DMZ นอกจากนี้ เธอยังปรากฏอยู่ในภาพยนตร์ฟอร์มยักษ์หลาย ๆ เรื่อง เช่น Sympathy for Lady Vengeance, All for Love, The Chaser และ Haeundae ในปี ค.ศ. 2006 คิมก็เริ่มการแสดงบนจอโทรทัศน์
คิมกลายเป็นนักแสดงเด็กที่ดังในเกาหลี ในปี ค.ศ. 2008 เธอได้รับรางวัลการแสดงของเธอครั้งแรกในฐานะนักแสดงเด็กยอดเยี่ยม ในละครเรื่อง อิลจิแม วีรบุรุษจอมโจร รวมถึงได้รับเสียงวิจารณ์เชิงบวกในละครเรื่อง ทงอี จอมนางคู่บัลลังก์ และ เปลวไฟแห่งความปรารถนา
แหล่งข้อมูลอื่น
1999
ดิอะเมซิ่งเรซ 19
ดิ อะเมซิ่ง เรซ 19 (The Amazing Race 19) เป็นฤดูกาลที่ 19 ของรายการ ดิ อะเมซิ่ง เรซ ซึ่งเป็นเกมโชว์ประเภทเรียลลิตี้โชว์ระดับรางวัลเอ็มมี 8 สมัยซ้อนทางโทรทัศน์ รายการนี้จะมีผู้เข้าแข่งขันเป็นทีมๆ ละ 2 คนซึ่งรู้จักกันมาก่อนแล้ว ทำการแข่งขันโดยเดินทางรอบโลก โดยทีมที่ชนะจะได้รับเงินรางวัล 1 ล้านดอลลาร์สหรัฐ โดยเกมส์โชว์ดังกล่าวเริ่มออกอากาศในสหรัฐอเมริกาทางสถานีโทรทัศน์ซีบีเอส
การผลิต
สำหรับฤดูกาลนี้ การแข่งขันเดินทางเป็นระยะทาง 40,000 ไมล์ (หรือ 64,000 กิโลเมตร) ผ่าน 20 เมือง 10 ประเทศและ 4 ทวีป การถ่ายทำเริ่มตั้งแต่วันที่ 18 มิถุนายน พ.ศ. 2554 โดยทีมถูกพบที่ท่าอากาศยานนานาชาติลอสแอนเจลิสซึ่งกำลังมุ่งหน้าไปยังไต้หวัน
เหมือนกับฤดูกาลที่แล้ว ที่จุดเริ่มต้น บริเวณตีนเขาของรัฐแคลิฟอร์เนียตอนใต้ มีภารกิจพิเศษที่ให้ผู้เข้าแข่งขันต้องปฏิบัติ ก่อนที่จะได้รับตั๋วไปยังสถานที่แรกของพวกเขา ต่อมาทีมงานอเมริกาถูกพบที่เมืองฮิลเลอร์โฮลท์ ประเทศเดนมาร์กและถูกสงสัยว่าเป็นรายการดิอะเมซิ่งเรซ ซึ่งจะเป็นครั้งแรกที่รายการเดินทางไปยังประเทศเดนมาร์ก โดยในเวลาต่อมาได้รับการยืนยันจากทีมงานเองพร้อม ๆ กับการไปเยือนมาลาวี, เบลเยียมและอินโดนีเซียเป็นครั้งแรก โดยการไปเยือนไทยก็ได้รับการยืนยันในฤดูกาลนี้เช่นกันและมีผู้พบเห็นการถ่ายทำรายการที่เกาะไข่ในอุทยานแห่งชาติหมู่เกาะสุรินทร์ในวันที่ 25 มิถุนายน พ.ศ. 2554 อีกด้วย
ข้อหักมุม 2 อย่างใหม่ที่เกิดขึ้นในฤดูกาลนี้ คือการคัดออกคู่ (คล้ายฤดูกาลที่ 10 แต่จะแตกต่างกันตรงจุดที่คัดออกคือในฤดูกาลที่ 10 คัดออกที่ครึ่งทางและสิ้นสุดเลกอย่างละทีมแต่ในฤดูกาลนี้จะคัดออกที่ ณ ปลายทางของเลกทั้ง 2 ทีม) และ Hazard ซึ่งเป็นบทลงโทษสำหรับหนึ่งทีมที่ทำภารกิจแรก ณ จุดเริ่มต้นเสร็จเป็นทีมสุดท้ายและจะต้องทำงานเพิ่มมากกว่าทีมอื่นๆ ในเลกแรกนั้นเลย (คล้ายๆ Speed Bump)
ในฤดูการนี้เป็นฤดูกาลที่สองที่ไม่มี Fast Forward ให้ใช้เลยแม้แต่เลกเดียว (บางฤดูกาลอาจไม่เห็น Fast Forward เลยเนื่องจากไม่ได้ออกอากาศแต่มีข้อมูลลงไว้ให้จากทางซีบีเอสว่าจริงๆ แล้วให้ใช้ในเลกใด) โดย Fast Forward กลับมาให้ใช้อีกครับในฤดูกาลที่ 20 เลกที่ 4
ผลการแข่งขัน
ตารางแสดงชื่อ ความสัมพันธ์ของผู้แข่งขันในขณะถ่ายทำของแต่ละทีมพร้อมทั้งแสดงสถานะในการแข่งขัน ดังนี้ (ตารางนี้อาจไม่ได้แสดงข้อมูลที่ตรงกับข้อมูลที่เว็บไซด์เนื่องจากข้อมูลที่เพิ่มเข้ามาบางส่วนในภายหลัง หรือข้อมูลที่ถูกนำออกไปบางส่วน)
เคย์ลานี่กับลิซ่าทำหนังสือเดินทางหายและพิธีกรได้มารอที่จะคัดพวกเธอออกที่สนามบินก่อนที่จะเดินทางออกจากสหรัฐอเมริกา อย่างไรก็ตามภายหลังมีคนเก็บหนังสือเดินทางมาคืนให้พวกเธอและความผิดพลาดนี้ไม่ส่งผลต่อลำดับในการแข่งขันของพวกเธอแต่อย่างใด และในการลงโทษนี้ เคย์ลานี่เป็นผู้ทำ
เดิมทีแล้ว ลอเรนซ์กับแซคมาถึงเป็นลำดับที่ 1 ในเลกนี้ แต่ถูกปรับเวลา 15 นาทีเนื่องจากใช้ถังน้ำเกินจำนวนตามที่กำหนด ในภารกิจทางแยก "เติมหญ้า" ซึ่งระหว่างนั้น แอนดี้กับทอมมี่ได้เข้ามาที่จุดหยุดพัก ทำให้พวกเขาตกลงไปเป็นทีมลำดับที่ 2
เดิมทีแล้ว จัสตินกับเจนนิเฟอร์และบิลล์กับแคธี มาถึงเป็นลำดับที่ 1 และ 3 ในเลกนี้แต่ทั้งสองทีมไม่ได้จ่ายเงินค่าขนส่งรถบรรทุกให้กับคนขับ จึงต้องกลับไปจ่ายเงินทำให้ทีมตกลงมาเป็นอันดับที่ 2 และ 6 ตามลำดับ
เออร์นี่กับซินดี้ตัดสินใจใช้บัตรทางด่วน เพื่อข้ามผ่านภารกิจทางแยกในเลกนี้
ลอเรนซ์กับแซคใช้คำสั่งย้อนกลับต่ออามานี่กับมาร์คัส ซึ่งนำหน้าพวกเขาในขณะนั้น ทำให้คำสั่งไม่มีผลใดๆต่อการแข่งขัน
เมื่อเข้าจุดเช็คในเลกที่ 9 นี้ทีมได้รับคำใบ้จากพิธีกรและแข่งต่อไปทันทีโดยไม่มีการหยุดพัก ทำให้กลายเป็นว่าทีมที่เข้ามาเป็นลำดับสุดท้ายก็ไม่มีบทลงโทษ อย่างไรก็ตาม มีการมอบรางวัลให้กับทีมที่เข้าเป็นที่หนึ่งในเลกนั้นๆ
</span style="font-size:85%">
ชื่อตอนในการแข่งขัน
ชื่อตอนในการแข่งขันมักมาจากคำพูดสำคัญ ๆ ของผู้เข้าแข่งขันในเลกนั้น ๆ
รางวัล
ในบางเลก ทางรายการจะมีรางวัลให้กับผู้เข้าแข่งขัน ที่สามารถเข้าเส้นชัยได้เป็นทีมแรก สำหรับแพ็กเกจทัวร์ทั้งหมดสนับสนุนโดยแทรเวโลซิตี้
เลก 1 (สหรัฐอเมริกา → ไต้หวัน)
อุปสรรคแรกของรายการ ดิ อะเมซิ่ง เรซ 19 นั้น สมาชิกที่ทำอุปสรรคจะต้องหาโทรศัพท์สาธารณะแบบบัตรเติมเงิน ก่อนที่จะกดโทรศัพท์ไปยัง 1-800-CONFUCIUS โดยที่เสียงในโทรศัพท์จะกล่าวถึงคติพจน์หนึ่งในลัทธิขงจื๊อ ซึ่งก็คือ "In all things success depends on previous preparation, and without such previous preparation there is sure to be failure." กล่าวคือ "ในการทำอะไรให้ประสบความสำเร็จนั้น จะต้องอาศัยการเตรียมตัวล่วงหน้า และถ้าหากขาดการเตรียมตัวล่วงหน้า ก็จะแน่ใจได้ว่าคุณล้มเหลว – ขงจื๊อ ซึ่งทีมไม่ได้อนุญาตให้จดข้อความใดๆ ต่อมาเขาหรือเธอจะต้องกล่าวคติพจน์ให้แก่พระในวัด เมื่อพวกเขาพูดคติพจน์ได้อย่างถูกต้องทุกคำ ทีมจะได้รับคำใบ้ต่อไป ส่วนการลงโทษของเคย์ลานี่กับลิซ่านั้น พวกเธอจะต้องเดินทางไปยังศูนย์การค้าคอร์แปซิฟิก ซิตี้ ซึ่งที่หนึ่งในพวกเธอ (ในนี้คือเคย์ลานี่) จะต้องกระโดดบันจี้จัมพ์ในร่มจากบนชั้น 11 ก่อนที่จะได้รับคำใบ้ต่อไปและแข่งขันต่อได้
เลก 3 (อินโดนีเซีย)
สำหรับทางแยกของเลกนี้ ทีมจะต้องเลือกระหว่างผืนข้าว (Rice Field) กับเติมหญ้า (Grass Fed) โดยทีมที่เลือกผืนข้าว จะต้องยกกระด้งใส่อาหารกลางวันไปให้ชาวนาปลูกข้าวเปลือก และระหว่างที่ชาวนาทานอาหารกลางวันอยู่นั้น ทีมจะต้องปลูกต้นกล้าของข้าว 300 ต้น เมื่อทีมทำได้เสร็จเรียบร้อยแล้ว ทีมจะได้รับคำใบ้ต่อไปจากหนึ่งในชาวนาปลูกข้าว ส่วนทีมที่เลือกเติมหญ้า จะต้องนำหญ้าตัดสดใหม่ๆ ใส่ลงในกระสอบ 2 ใบให้เต็ม และนำแกะ 2 ตัวออกมาจากเล้า เมื่อทีมนำแกะไปยังฟาร์มแล้ว ทีมจะต้องนำแกะเข้าไปในอีกเล้า และใส่ถังน้ำตักน้ำจากบ่อน้ำเพื่อเติมให้กับรางน้ำของแกะ (ทีมจะถูกอนุญาตให้ใช้ถังน้ำ 2 ใบเท่านั้นและรางน้ำจะต้องเติมให้เต็มโดยตักน้ำ 6 ถัง) เมื่อรางน้ำเต็มแล้วและชาวนารู้สึกพึงพอใจก็ผลงานของทีมแล้ว เขาจะมอบคำใบ้ต่อไปแก่ทีม อย่างไรก็ตาม ถ้าทีมเติมหญ้าใส่กระสอบไม่มากพอ จะถูกบอกให้ไปเติมหญ้ามาอีกได้ และส่วนสำหรับอุปสรรคของเลกนี้ สมาชิกที่ทำอุปสรรคจะต้องเดินรอบๆ ส่วนยอดของบรมพุทโธในทิศทางตามเข็มนาฬิกา เพื่อนับจำนานพระพุทธรูปของพระธยานิพุทธะ โดยจะต้องให้ความสำคัญกับปางพระพุทธรูปอีกด้วย (เพียงสี่จากหกปางเท่านั้น ที่มีความเกี่ยวข้องกับอุปสรรคครั้งนี้) ซึ่งสมาชิกจะต้องระบุจำนวนของพระพุทธรูปแต่ละปางให้ถูกต้องด้วย (พระอมิตาภพุทธะ 17 องค์ในปางสมาธิ (สมาธิมุทรา), พระอโมฆสิทธิพุทธะ 17 องค์ในปางประทานอภัย (อภยมุทรา), พระอักโษภยพุทธะ 17 องค์ในปางมารวิชัย (ภูมิผัสมุทรา) และ พระรัตนสัมภวพุทธะ 18 องค์ในปางปฐมเทศนา (ทานมุทรา) เมื่อทีมระบุจำนวนพระพุทธรูปของแต่ละปางกับเจ้าหน้าที่ได้อย่างถูกต้อง เขาจะมอบคำใบ้ต่อไปแก่ทีม
เลก 4 (อินโดนีเซีย → ไทย)
ทางแยกของเลกนี้ ทีมจะต้องเลือกระหว่างการก่อสร้างปะการัง (Coral Reconstruction) กับการเตรียมชายหาด (Beach Preparation) ซึ่งเป็นการที่ทีมจะต้อง "ให้กลับคืน" สู่ประเทศไทยจากเหตุการณ์แผ่นดินไหวและคลื่นสึนามิในมหาสมุทรอินเดีย พ.ศ. 2547 โดยแต่ละภารกิจนั้น ทีมจะต้องนั่งเรือสปีดโบ๊ทไปยังเกาะไข่ใน บริเวณอุทยานแห่งชาติหมู่เกาะสุรินทร์ โดนทีมที่เลือการก่อสร้างปะการัง จะต้องสร้างแหล่งอนุบาลปะการังจากการประกอบท่อ PVCแบบต่างๆ เมื่อประกอบเสร็จเรียบร้อยแล้ว ทีมจะต้องพายเรือคายัค เพื่อนำโครงสร้างท่อและชิ้นส่วนปะการัง ไปยังบริเวณที่มีทุ่นลอยและนำโครงสร้างท่อลงไปตั้งในพื้นท้องทะเล แล้วจึงนำชิ้นส่วนปะการังไปปลูกในท่อให้ครบเรียบร้อย เมื่อปลูกเรียบร้อยแล้ว นักชีววิทยาทางทะเลจะมอบคำใบ้ต่อไปแก่ทีม ส่วนทีมที่เลือการเตรียมชายหาดนั้น จะต้องค้นหาเก้าอี้ชายหาด 20 ตัวและร่มชายหาด 10 คันที่มีสัญลักษณ์เฉพาะเป็นสติ๊กเกอร์รูปสัตว์ทะเลตามในคำใบ้ภายในโรงเก็บของ และนำมาเตรียมเพื่อให้นักท่องเที่ยวพักผ่อน เมื่อเก้าอี้และร่มชายหาดถูกจัดเตรียมได้ตามความพึงพอใจของเจ้าของบีชคลับ (เช่น เส้นระหว่างเก้าอี้แต่ละแถวตรงเป็นระเบียนเรียบร้อย) เขาจะมอบคำใบ้ต่อไปแก่ทีม ส่วนอุปสรรคของเลกนี้ ทีมจะต้องเดินทางไปยังเกาะยาวน้อย ในบริเวณอำเภอเกาะยาว จังหวัดพังงา ซึ่งสมาชิกที่ทำอุปสรรคจะต้องปีนหน้าผาหินของเกาะ จนพวกเขาปีนไปถึงรังนกซึ่งจะมีคำใบ้ต่อไปอยู่ภายใน
เลก 5 (ไทย)
อุปสรรคแรกของเลกนี้ ได้รับแรงบันดาลใจมาจากละครเพลงมนต์รักเพลงสวรรค์ โดยสมาชิกที่ทำอุปสรรคจะต้องเดินไปตามเสียงขลุ่ยซึ่งมีคนเป่าอยู่ ต้อจากนั้นพวกเขาจะต้องหาคำใบ้ ที่อยู่ในห่อผ้าผูกริบบิ้นสีเหลือง-แดงอยู่ใต้น้ำ ก่อนที่จะนำขึ้นมาและทุบปลาคาร์พเซมาริค ซึ่งมีคำใบ้ของพวกเขาอยู่ข้างใน ส่วนงานเพิ่มเติมนั้น ลิซกับมารี จะต้องทำความสะอาดช้าง เริ่มจากโกยอึช้างใส่ถุง แล้วทำความสะอาดช้างโดยใช้แปรงขัดก่อนที่จะขี่ช้างไปยังสถานที่ทำอุปสรรค สำหรับอุปสรรคที่สองของเลกนี้ (เกิดขึ้นเป็นครั้งที่สองเมื่ออุปสรรคสองภารกิจอยู่ในเลกเดียวกัน ครั้งแรกคือ ดิอะเมซิ่งเรซ 16 เลก 10) สมาชิกที่ไม่ได้ทำอุปสรรคแรก จะต้องประกอบศาลพระภูมิที่พวกเขาเพิ่งถอดออกหลังจากทำงานอุปสรรคแรกเสร็จ โดยเริ่มไปถึงนางฟ้า โถน้ำ กระถางธูปต่างๆอื่นด้วย เมื่อประกอบได้เสร็จเรียบร้อยและได้รับความพึงพอใจจากแม่ชีแล้ว พระจะมอบคำใบ้ต่อไปพร้อมถุงอาหารให้แก่ทีม
เลก 6 (ไทย → มาลาวี)
สำหรับอุปสรรคของเลกนี้ สมาชิกที่ทำอุปสรรค จะต้องสวมเครื่องแบบสีส้มของกรรมการ และขนส่งกระสอบใบยาสูบหนัก 200 ปอนด์ (91 กิโลกรัม๗ จำนวน 10 กระสอบในโกดังเก็บยาสูบ ไปยังบริเวณเฉพาะในส่วนอื่นภายในโกดัง โดยใช้เพียงรถเข็นมือที่สามารถขนได้ 1 กระสอบในหนึ่งครั้ง เมื่อสมาชิกทำสำเร็จแล้ว พวกเขาจะได้รับคำใบ้ต่อไป และทางแยกของเลกนี้ ทีมจะต้องเลือกระหว่างเย็บขึ้นทั้งหมด (All Sewn Up) กับยังไม่เติบโต (Not Grown Up) โดยทีมที่เลือกเย็บขึ้นทั้งหมด จะต้องเดินทางไปยังตลาด และไปยังร้านตัดเสื้อไวท์ฮอร์สดีไซน์ แล้วเลือกลูกค้า ซึ่งพวกเขาจะต้องใช้จักรเย็บมือ เพื่อเย็บเสื้อสูทและกางเกงของลูกค้าให้เรียบร้อย เพื่อรับคใบ้ต่อไปจากลูกค้า ส่วนทีมที่เลือกยังไม่เติบโต จะต้องเดินทางไปยังโรงเรียนลิลองเว ลีอา ซึ่งเป็นสถานที่ที่ทีมจะต้องใช้วัสดุอุปกรณ์ที่กำหนดให้ (ได้แก่ กล่องกระดาษแข็ง, ตะปู, ด้ายและฝาเกลียวขวด) เพื่อสร้างรถบรรทุกของเล่นเด็ก เมื่อทีมสร้างรถบรรทุกของแล่นได้อย่างเหมาะสม ผู้อำนวยการจะมอบรถของเล่นให้เด็ก เพื่อนำไปลากตรวจสอบก่อนที่จะมอบคำใบ้ต่อไปแก่ทีม
เลก 7 (มาลาวี)
สำหรับอุปสรรคของเลกนี้ สมาชิกที่ทำอุปสรรคจะต้องใช้รถจักรยานแท็กซี่ ที่รู้จักกันในชื่อ "คาบาซา" เพื่อนำผู้โดยสารที่ขนปลา ไปยังหนึ่งในสามสถานที่ปลายทางที่แตกต่างกัน ซึ่งเขียนในแผ่นไม่ที่ผูกอยู่กับปลา อันได้แก่ mudzingoyangana mini Shop, patsetse pamlambe หรือ mtukula mwendo เมื่อพวกเขาส่งผู้โดนสารไปยังจุดหมายตามที่ต้องการแล้ว ผู้โดยสารจะมอบเงินค่าโดยสารและสมาชิกจะต้องขี่จักรยานกลับมาที่สถานีขนส่ง เพื่อแลกเงิน 100 MK (หรือประมาณ 0.66 ดอลลาร์สหรัฐ) ให้กับผู้จัดการรถคาบาซากับคำใบ้ต่อไป และงานเพิ่มเติมสำหรับอามานี่กับมาร์คัสนั้น พวกเขาจะต้องแก้ปริศนาเกมจิ๊กซอว์ต่อภาพเลื่อน 12 ชิ้น เพื่อให้ได้ธงชาติของประเทศมาลาวี (จะมีช่องสีเขียวหนึ่งช่องที่เป็นกระดานเปล่า) ก่อนที่พวกเขาจะสามารถทำภารกิจอุปสรรคได้ แล้วทางแยกของเลกนี้ ทีมจะต้องเลือกระหว่าง เรือต้นไม้ (Dugout) กับนำออก (Lugout) โดยทีมที่เลือกเรือต้นไม้ จะต้องเข้าร่วมในการแข่งขันพายเรือแคนูแบบเรือทรงเรียวแหลม ที่บริเวณทะเลสาบมาลาวีประจำปี และใช้เรือทรงแหลมยาวแบบท้องถิ่นพายออกไปยังบริเวณที่มีนักตีกลองยืนอยู่กลางน้ำ ก่อนที่จะวนกลับมายังชายฝั่งเพื่อรับคำใบ้ต่อไปจากชาวประมงพื้นเมือง ส่วนทีมที่เลือกนำออก จะต้องลุยน้ำไปยังเรือขนส่งผู้โดยสารบนทะเลสาบ และขนส่งทั้งผู้โดยสารและสินค้าจากบนเรือลงไปยังชายฝั่ง โดยพวกเขาจะต้องขนส่งกะหล่ำปลี 2 กล่อง, มัดอ้อย 2 ฟ่อน, มัดไม้กวาด 2 ฟ่อน, เก้าอี้ 1 ตัว, พัดลม 1 ตัวและผู้โดยสาร 8 คน ซึ่งทุกอย่างถูกคาดหวังว่าจะแห้งจนถึงฝั่ง ก่อนที่พวกเขาจะได้รับคำใบ้ต่อไปจากคนเฝ้าประตูท่าเรือ
เลก 8 (มาลาวี → เดนมาร์ก)
สำหรับอุปสรรคของเลกนี้ สมาชิกที่ทำอุปสรรค จะต้องสวมชุดย้อนสมัยเรอเนสซองซ์ และเรียนรู้ท่าเต้นสามส่วนโดยสมบูรณ์ที่ห้องโถงของปราสาทเฟรเดอริคส์เบิร์ก เมื่อสมาชิกเต้นรำได้เป็นไปตามคำพึงพอใจทั้งหมดของเคาท์เทสแล้ว ทีมจะได้รับคำใบ้ต่อไป และทางแยกของเลกนี้ ทีมจะต้องเลือกระหว่าง กระโดดขึ้น (All Hopped Up) กับ กระจายออก (All Churned Out) โดยทีมที่เลือกกระโดดขึ้น จะต้องประกอบและวางด่านกีดขวางสำหรับการโชว์กระต่ายกระโดดให้เหมาะสม ก่อนที่จะเลือกกระต่ายในกรงและจูงกระต่ายให้กระโดดโดยไม่ให้ชนหรือติดขัดกับด่านอุปสรรคใดๆก็ตาม เมื่อสมาชิกทั้งสองคนจูงกระต่ายเสร็จเรียบร้อยและเข้าเส้นชัยแล้ว ผู้ดูแลสัตว์เลี้ยงจะมอบคำใบ้ต่อไปแก่ทีม ส่วนทีมที่เลือกกระจายออก จะต้องผสมครีมสดก่อนที่จะเทและปั่นในเครื่องปั่นเนย แล้วนำมาปั้น แล้วใช้แม่พิมพ์ท้องถิ่นทำเนยที่สวยงามออกมาให้ได้ 6 ก้อน เมื่อทีมทำได้สำเร็จแล้ว แม่บ้านน้ำนมจะตรวจสอบงานของเขา แล้วมอบคำใบ้ต่อไปแก่ทีม
เลก 9 (เดนมาร์ก → เยอรมนี → เบลเยียม)
สำหรับอุปสรรคของเลกนี้ สมาชิกที่ทำอุปสรรค จะต้องจดจำบทกลอนที่สลักอยู่บริเวณตัวฐานของรูปปั้นฮันส์ คริสเตียน แอนเดอร์เซน" บริเวณถนนแอนเดอร์เซนที่ว่า "To move, to breathe, to fly, to float, To gain all while you give, To roam the roads of lands remote: To travel is to live" และใช้แผนที่ซึ่งอยู่บริเวณล้อหน้าของจักรยานนำทางพวกเขาไปยังพิพิธภัณฑ์โรงภาพยนตร์ไอ ฮอฟเทียเตอร์ สถานที่ที่พวกเขาจะต้องท่องบทกลอนแบบคำต่อตำ และใส่อารมณ์ไหวพริบลงไปในแต่ละคำ เพื่อให้ผู้ดูแลโรงภาพยนตร์รู้สึกพึงพอใจ ก่อนที่เขาจะมอบคำใบ้ต่อไปแก่ทีม ก่อนที่จะให้ปั่นกลับไปยังรูปปั้นของฮันส์ เพื่อเปิดอ่านคำใบ้ต่อไปพร้อมกับสมาชิกอีกคนของทีม แต่ถ้าหากผู้ดูแลไม่พึงพอใจ เขาจะบอกให้ทีมขี่กลับไปยังรูปปั้น ก่อนที่จะปั่นกลับมาใหม่ โดยเลกนี้มีภารกิจทางแยกอยู่ด้วย (สังเกตได้จากมือของอามานี่หลังจากทำภารกิจเสร็จเรียบร้อย) แต่ทุกทีมเลือกทำภารกิจ "ท่วงท่าการเพาะกาย" ซึ่งถูกเปลี่ยนเป็นภารกิจเสริมหลังจากการถ่ายทำ เหลือเพียงแต่อีกทางเลือกของทางแยกนึงซึ่งยังเป็นปริศนาของผู้ชม ซึ่งสำหรับรายละเอียดภารกิจนั้น ทีมจะต้องเดินทางไปยังคอนเสิร์ตโนเบิลในเมืองบรัสเซลส์ และเข้าร่วมการแข่งขันเพาะกาย เพื่อเป็นเกียรติให้กับฌอง-โกล็ด วอง ดัม ผู้ที่มีชื่อเสียงว่าเป็น "กล้ามเนื้อจากบรัสเซลส์" โดยผู้เข้าแข่งขันจะต้องสวมใส่ชุดว่ายน้ำบิกินี่จากสปีโด และทาน้ำมันเงาผิวปกคลุมร่างกาย และเรียนท่วงท่าการโพสท่าในการแข่งขันเพาะกาย ก่อนที่พวกเขาจะโพสท่า ซึ่งจะต้องปฏิบัติต่อหน้าคณะกรรมการและผู้ชม หากกรรมการทั้งสามคนให้คะแนนรวมกันเท่ากับหรือมากกว่า 12 คะแนนแล้ว พวกเขาจะได้รับคำใบ้ต่อไปแก่กรรมการ
เลก 10 (เบลเยียม)
สำหรับอุปสรรคของเลกนี้ สมาชิกที่ทำอุปสรรค จะต้องทดสอบการขับรถยนต์ฟอร์ด มัสแตง โดยเริ่มจากสวมชุดแข่งรถ แล้วเริ่มทำการทดสอบรถสามแบบ ได้แก่การเร่งความเร็วรถให้ถึง 100 ไมล์ต่อชั่วโมง (หรือ 160 กิโลเมตรต่อชั่วโมง) ไปตามทางและเบรกในจุดที่กำหนดให้ ต่อด้วยการขับรถผ่านสลาลอม หรือกรวยซิ๊กแซกก่อนที่จะจอดไม่ได้ถูกรถยนต์ยางข้างหน้าภายใน 16 วินาที สุดท้ายจบด้วยการขับรถให้วนแบบโดนัทให้ครบทั้ง 2 รอบก่อนที่จะได้รับคำใบ้ต่อไปจากผู้แนะนำการขับรถ ส่วนทางแยกของเลกนี้ ทีมจะต้องระหว่าง เวิ้งน้ำ (Water) กับ วาฟเฟิล (Waffle) โดยทีมที่เลือกเวิ้งน้ำ จะต้องใช้อุปกรณ์ที่มีอยู่ (ได้แก่ถังลอยน้ำ 4 ใบ, เชือกผูกและท่อนไม้) เพื่อนำมาประกอบเป็นแพ ก่อนที่จะค้นหาชิ้นส่วนครึ่งของคำใบ้ต่อไปในคลองลีฟ เมื่อค้นหาได้ครบเรียบร้อยแล้ว ทีมจะต้องพายแพขึ้นฝึ่งก่อนจะประกอบคำใบ้ต่อไป ส่วนทีมที่เลือกวอฟเฟิล จะต้องสร้างแผงร้านขายวอฟเฟิลสีสันสดใส ก่อนที่จะผสมแป้ง ทำและตกแต่งวอฟเฟิลเบลเยียมให้ได้ทั้ง 18 แบบก่อนนำมาตั้งโชว์ในตู้โชว์ให้ได้ตำแหน่งที่ถูกต้อง เมื่อทีมทำได้อยู่ในความพึงพอใจของเชฟแล้ว เขาจะมอบคำใบ้ต่อไปแก่ทีม
เลก 11 (เบลเยียม → เนเธอร์แลนด์ → ปานามา)
สำหรับอุปสรรคเลกนี้ สมาชิกที่ทำอุปสรรค (ในคำใบ้ระบุไว้ชัดเจนว่าต้องให้ อามานี่ แอนดี้ ซินดี้และแซนดี้เป็นคนทำ) จะได้สำรวจบรรยากาศน่านฟ้าของกรุงปานามาซิตี โดยจะต้องไต่ข้ามเส้นเชือกระหว่างอาคารซานฟรานซิสโกเบย์ ซึ่งมีความสูง 35 ชั้นและห่างกัน 65 ฟุต (20 เมตร) โดยเมื่อสมาชิกข้ามไปหยิบคำใบ้ที่อาคารตรงข้ามแล้ว จะต้องไต่เชือกกลับมายังอาคารแรกก่อนที่ดำเนินการแข่งขันต่อได้ ซึ่งสมาชิกอีกคนจะรอให้กำลังใจอยู่ที่อาคารตรงข้ามนั่นเอง ส่วนทางแยกของเลกนี้ ทีมจะต้องเลือกระหว่าง ฟิเลต์ (Filet) กับพื้นรองเท้า (Sole) โดยทีมที่เลือกฟิเลต์ จะต้องเดินทางไปยังตลาดเอล เมอร์ซาโด เดอ มาริสคอส สถานที่ที่ทีมจะต้องขนส่งสัตว์ทะเลต่างๆไปยังแผงขายค้าต่างๆภายในตลาด ซึ่งแต่ละร้านจะมีป้ายเขียนบอกชนิดและจำนวนของสัตว์ทะเลที่สามารถรับได้อยู่ด้วย โดยเมื่อทีมขนส่งสัตว์ทะเลครบเรียบร้อยแล้ว คนขายของเร่ปลาจะมอบคำใบ้ต่อไปให้แก่ทีม ส่วนทีมที่เลือกพื้นรองเท่า จะต้องเดินทางไปยังตลาดซาลซิปูเดส สถานที่ทีมจะต้องค้นหาร้านขายรองเท้าแตะ "Tacho Outtraras" ซึ่งทีมจะต้องใช้ชิ้นส่วนของหนังวัดเป็นพื้นรองเท้า และทำการสานเชือกหนังให้เข้ารูปทั้งสองข้าง เมื่อทีมทำรองเท้าให้ลูกค้าเสร็จเรียบร้อยและอยู่ในความพึงพอใจของเจ้าของร้านแล้ว เขาจะมอบคำใบ้ต่อไปแก่ทีม
เลก 12 (ปานามา → สหรัฐอเมริกา)
อุปสรรคสุดท้ายของการแข่งขันนี้ สมาชิกที่ทำอุปสรรคจะต้องใช้เครื่องพิมพ์ดีดเรมิงตัน เพื่อพิมพ์คำใบ้ต่อไปของทีม ที่ประกอบไปด้วยข้อความต่างๆ รวมถึงชุดตัวเลข "44, 715 และ 74" โดยทีมจะตระหนักได้ว่าเครื่องพิมพ์ดีดไม่มีปุ่มเลข 1 ให้กด และจะต้องใช้ตัวอักษร l พิมพ์เล็กแทนเพื่อให้ได้คำใบ้
สนั่น ขจรประศาสน์
พลตรี สนั่น ขจรประศาสน์ (7 กันยายน พ.ศ. 2478 — 15 กุมภาพันธ์ พ.ศ. 2556 ) เป็นอดีตนายทหารบกและอดีตนักการเมืองชาวไทย อดีตรองนายกรัฐมนตรี แกนนำพรรคชาติไทยพัฒนา และอดีตเลขาธิการพรรคประชาธิปัตย์ เป็นผู้ก่อตั้งและอดีตหัวหน้าพรรคมหาชน เคยดำรงตำแหน่งสำคัญในรัฐบาลเป็นรัฐมนตรีว่าการกระทรวงมหาดไทย กระทรวงอุตสาหกรรมและกระทรวงเกษตรและสหกรณ์ มีชื่อที่นิยมเรียกกันทั่วไปว่า "เสธ.หนั่น"
ประวัติ
พลตรี สนั่น ขจรประศาสน์ เป็นชาวจังหวัดพิจิตร เกิดวันที่ 7 กันยายน พ.ศ. 2478 เป็นบุตรคนที่ 6 ของขุนขจรประศาสน์ (ทองอยู่ ขจรโลก) และนางบ๊วย มีพี่น้อง 7 คน
เคยรับราชการเป็นทหารบกเหล่าทหารม้า มียศทางทหารสุดท้ายเป็นพันโท ก่อนจะถูกให้ออกจากราชการ เมื่อ พ.ศ. 2520 เมื่อร่วมก่อการกบฏ 26 มีนาคม 2520 ซึ่งมี พล.อ.ฉลาด หิรัญศิริ เป็นหัวหน้าและมี พ.ท.สนั่นเป็นเลขาธิการคณะ พ.ท.สนั่นถูกจำคุกที่ เรือนจำลาดยาว จากข้อหากบฏ ทำให้ได้พบและสนิทสนมกับ พ.อ.มนูญ รูปขจร (ปัจจุบันคือ พล.ต.มนูญกฤต รูปขจร) ต่อมาในภายหลังเมื่อ พ.ท.สนั่น ได้เข้าทำงานการเมืองและดำรงตำแหน่งรัฐมนตรีว่าการกระทรวงเกษตรและสหกรณ์ของไทย พ.ท.สนั่นได้รับโปรดเกล้าฯ พระราชทานยศเป็น "พลตรี" เมื่อวันที่ 4 พฤษภาคม พ.ศ. 2532
ครอบครัว
พลตรีสนั่น สมรสกับฉวีวรรณ ขจรประศาสน์ (นามสกุลเดิม วงศ์ใหญ่) มีบุตรธิดารวม 4 คน คนที่ 3 เป็นบุตรชายเข้าสู่วงการเมือง คือ ศิริวัฒน์ ขจรประศาสน์ อดีตสมาชิกสภาผู้แทนราษฎรจังหวัดพิจิตร เขต 3 พรรคมหาชน ส่วนอีก 3 คนเป็นบุตรสาวทั้งหมด คือ บงกชรัตน์ ขจรประศาสน์, ปัทมารัตน์ ขจรประศาสน์ และวัฒนีพร ขจรประศาสน์
พลตรีสนั่น มีธุรกิจส่วนตัวคือ ฟาร์มนกกระจอกเทศชื่อ "ขจรฟาร์ม" ซึ่งเป็นฟาร์มนกกระจอกเทศที่ใหญ่ที่สุดในประเทศไทย นอกจากนี้ยังทำไร่องุ่นดงเจริญ และผลิตไวน์ชื่อ "ชาโต เดอ ชาละวัน"
กบฏ 26 มีนาคม พ.ศ. 2520
ในเหตุการณ์กบฏ 26 มีนาคม พ.ศ. 2520 ที่มีความพยายามโค่นล้มรัฐบาลชุดที่มีนายธานินทร์ กรัยวิเชียร เป็นนายกรัฐมนตรี จาก พล.อ.ฉลาด หิรัญศิริ แต่ไม่สำเร็จ พล.ต.สนั่น ซึ่งในขณะนั้นมียศเป็น พันโท (พ.ท.) ได้เข้าร่วมกับฝ่ายกบฏด้วย
กรณีกลุ่มงูเห่าและพรรคประชากรไทย
วันที่ 9 พฤศจิกายน พ.ศ. 2540 นายเสนาะ เทียนทอง เลขาธิการพรรคความหวังใหม่ ได้จัดแถลงข่าว ยืนยันการจัดตั้งรัฐบาล โดยมี พล.อ.ชาติชาย ชุณหะวัณ เป็นนายกรัฐมนตรี ที่ชั้นล่างของทำเนียบรัฐบาล แต่ในเวลาเดียวกัน พล.ต.สนั่น ขจรประศาสน์ เลขาธิการพรรคประชาธิปัตย์ ก็เปิดแถลงข่าว เรื่องการจัดตั้งรัฐบาลด้วย โดยมีเสียงสนับสนุนจากพรรคกิจสังคมของ นายมนตรี พงษ์พานิช ที่ย้ายฟากมาจากพรรคร่วมรัฐบาลเดิมอย่างกะทันหัน และมีตัวแปรสำคัญคือ ส.ส. พรรคประชากรไทย จำนวน 12 คน นำโดย นายวัฒนา อัศวเหม และ นายฉลอง เรี่ยวแรง ที่เข้าร่วมสนับสนุนพรรคประชาธิปัตย์ ขณะที่หัวหน้าพรรคประชากรไทย คือ นายสมัคร สุนทรเวช ไม่ทราบมาก่อนและยังสนับสนุนฝ่าย พล.อ.ชาติชาย ทำให้สถานการณ์พลิกกลับอย่างรวดเร็ว กลายเป็นเสียงทางฝ่ายพรรคประชาธิปัตย์มีมากกว่า และทำให้นายชวน หลีกภัย ได้ขึ้นดำรงตำแหน่งนายกรัฐมนตรีเป็นสมัยที่ 2 ในที่สุด
หลังเหตุการณ์ครั้งนี้ นายสมัคร สุนทรเวช หัวหน้าพรรคประชากรไทย ได้กล่าวเปรียบเทียบว่า ตนเป็นเหมือนชาวนาในนิทานอีสป เรื่อง "ชาวนากับงูเห่า" ที่เก็บงูเห่าที่กำลังจะตายจากความหนาวเย็น มาไว้ในอกเสื้อเพื่อให้ความอบอุ่น แต่ต่อมางูเห่านั้นก็ฉกชาวนาตาย ซึ่งนายสมัครเปรียบเทียบกับ แกนนำของ ส.ส. ทั้ง 12 คน โดยเฉพาะ ส.ส.กลุ่มปากน้ำ ของนายวัฒนา อัศวเหม ซึ่งเดิมสังกัดพรรคชาติไทย แต่ภายหลังเหตุการณ์พฤษภาทมิฬ ไม่มีพรรคใดรับเข้าสังกัด จนในที่สุดมาเข้าสังกัดพรรคประชากรไทย ที่นายสมัครเป็นหัวหน้าพรรค และต่อมามีการตัดสินใจทางการเมือง ที่ขัดต่อมติพรรคดังกล่าว ทำให้ต่อมาสื่อมวลชน เรียก ส.ส. 12 คนนี้ตามคำพูดของนายสมัครว่า "กลุ่มงูเห่า" อยู่เป็นเวลานาน
ต่อมามีคำวินิจฉัยเกี่ยวกับกรณีดังกล่าวว่า ส.ส. พรรคประชากรไทยทั้ง 12 คน มีสิทธิตามกฎหมาย ที่จะตัดสินใจทางการเมืองโดยอิสระ เช่น การสนับสนุน นายชวน หลีกภัย เป็นนายกรัฐมนตรี โดยไม่จำเป็นต้องปฏิบัติตามมติพรรค หรือความต้องการของหัวหน้าพรรคการเมืองที่ตนสังกัด การรวบรวมเสียง ส.ส. จนสามารถสนับสนุน นายชวน หลีกภัย ขึ้นดำรงตำแหน่งนายกรัฐมนตรี สมัยที่ 2 ได้สำเร็จครั้งนี้ ทำให้ พล.ต.สนั่น ขจรประศาสน์ เลขาธิการพรรคประชาธิปัตย์ในขณะนั้น ได้รับการกล่าวขานถึงในฐานะผู้มีเหลี่ยมคูทางการเมือง และเป็นกรณีศึกษาหนึ่งของประวัติศาสตร์การเมืองไทย
ถูกตัดสิทธิ์ทางการเมือง 5 ปี
นายอดิศร เพียงเกษ ส.ส.จังหวัดขอนแก่น พรรคความหวังใหม่ ได้เปิดเผยข้อมูลระหว่างการอภิปรายไม่ไว้วางใจพลตรีสนั่น ว่า พลตรีสนั่น แสดงบัญชีทรัพย์สินและหนี้สินเป็นเท็จ ต่อ คณะกรรมการป้องกันและปราบปรามการทุจริตแห่งชาติ (ป.ป.ช.) โดยระบุว่ามีการกู้ยืมเงินจำนวน 45 ล้านบาท จากบริษัท เอเอเอส ออโต้เซอร์วิส ทั้งที่ไม่มีการกู้ยืมจริง